Diari Oficial de la Generalitat Valenciana


Sumari del DOGV 1282, del 10-04-1990 (1990/817132)

DECRET 60/1990, de 26 de març, del Consell de la Generalitat Valenciana, per pal.liar els efectes del temporal de pluges en la desocupació agrícola en determinades localitats de la Comunitat Valenciana.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/03/26/60/dof/vci/html**

### Dades del document

Número de DOGV
:   1282

Data del DOGV
:   10-04-1990

Secció del DOGV
:   DISPOSICIONS GENERALS

Número del document
:   1990/817132


Data del document
:   26-03-1990

Organisme emissor
:   Conselleria de Treball i Seguretat Social

Tipus de document
:   Decret

Correcció d'errades

Decret 60/1990, de 26 de març, del Consell de la Generalitat Valenciana, per a pal.liar els efectes del temporal de pluges en la desocupació agrícola en determinades localitats de la Comunitat Valenciana.  
L?agricultura de la Comunitat Valenciana, en gran part de la seua superfície cultivable, ha patit quantioses pèrdues a causa de la climatologia atípica de l'any 1989; particularment la situació climàtica de l?últim quatrimestre de l'any, en el qual la pluviometria registrada (les xifres de la qual han experimentat en litres per metre quadrat un augment pel que fa a la mitjana anual de considerables proporcions), junt amb les temperatures anormalment benignes d?aquest període, ha significat, segons estudis realitzats per la Conselleria d?Agricultura i Pesca, la reducció de les campanyes agrícoles no solament en els cítrics (principals afectats) sinó en altres cultius (raïm de taula i hortalisses) i subsegüentment la reducció en el nombre de jornals dels treballadors agrícoles.  
A fi de fer front a la situació per tal de pal·liar els efectes socials i alhora reparar els danys en les infrastructures agràries, a proposta de les Conselleries de Treball i Seguretat Social i d?Agricultura i Pesca, en les localitats de la Comunitat Valenciana afectades, el Consell de la Generalitat Valenciana destinarà a càrrec del programa pressupostari 322.10 «Foment de l?ocupació i regulació laboral», la quantitat de 828.701.693 pessetes per tal de realitzar les obres de reposició i serveis en les referides localitats, amb el caràcter d?ajudes extraordinàries, a fi de pal·liar la desocupació agrícola.  
En atenció d?aquests motius, escoltades les centrals sindicals més representatives en la Mesa Sectorial d'Ocupació constituïda en el marc de la concertació social entre la Generalitat Valenciana i els agents econòmics i socials, a proposta de les Conselleries de Treball i Seguretat Social i d?Agricultura i Pesca amb la deliberació prèvia del Consell de la Generalitat Valenciana, en sessió realitzada el dia 26 de març de 1990,  
DECRETE:  
Article 1  
S'estableix una línia d'ajudes per tal de realitzar obres i serveis d'utilitat social en les localitats de la Comunitat Valenciana afectades per la desocupació agrícola, produïda per la reducció de les campanyes agrícoles davant els factors climatològics adversos soferts en l?últim quatrimestre de l'any 1989.  
Les ajudes citades estaran condicionades a l?aprovació del Projecte de Llei de la Generalitat Valenciana de Crèdit Extraordinari per atendre despeses derivades dels temporals soferts per la Comunitat Valenciana a finals de l'any 1989 i principis de 1990, tramitat a les Corts Valencianes.  
Article 2  
Seran destinataris de les ajudes establertes les corporacions locals i entitats sense intenció de lucre amb seu a la Comunitat Valenciana, o àmbit d'actuació en aquesta, que duguen a terme actuacions consistents a realitzar obres de reposició o serveis d'utilitat social en les localitats citades en l'article primer.  
Article 3.  
Requisits que hauran de reunir les obres i serveis.  
a) Que es tracte d'obres i serveis d'interés social, competència de les Corporacions Locals i/o es troben en el marc de la capacitat jurídica i d'obrar de les entitats sense intenció de lucre sol·licitants.  
b) En el cas d?obres, que aquestes tinguen caràcter de reposició i preferentment agrícoles.  
c) Que puguen ser executades en règim de gestió directa per les corporacions locals i institucions sol·licitants, abans del 31 de juliol de 1990.  
d) Que es realitzen en períodes de baixa contractació en el sector agrícola, de la localitat o comarca.  
e) El cost per memòria d'actuació no podrà superar la quantia de 5.000.000 PTA, sense perjudici de poder presentar-se una o vàries memòries corresponents a distintes fases en l?àmbit d?actuacions de superior envergadura.  
Article 4. Quantia de les ajudes i destinació.  
1. La quantia de les ajudes podrà arribar fins al 90% del cost total de l?obra i servei, amb el màxim per memòria presentada establert en l'article anterior, paràgraf e).  
2. Del total subvencionat, l?entitat beneficiària haurà de destinar si més no el 75% a sufragar els costos salarials del personal desocupat contractat, incloent-hi la cotització empresarial a la Seguretat Social, si escau.  
3. Si la quantia subvencionada no arribara al percentatge al·ludit del 90%, l?entitat beneficiària podrà reduir proporcionalment el cost de la memòria, siga reduint el nombre de contractacions o el d'altres conceptes, i haurà de comunicar aquesta circumstància a la Direcció Territorial de la Conselleria de Treball i Seguretat Social corresponent en un termini màxim de quinze dies a comptar des de la notificació de la resolució de concessió; en qualsevol cas haurà de salvaguardar-se el que preveu l'apartat anterior quant a destinació de la quantia subvencionada.  
4. L?entitat beneficiària, disposarà la consignació a càrrec dels seus pressupostos, suficient, perquè almenys siga sufragat el deu per cent del cost de la memòria subvencionada.  
Article 5. Requisits dels treballadors, salaris i règim de Seguretat Social.  
Els treballadors participants en les obres i serveis a què fan referència els articles anteriors hauran de reunir la condició de desocupats agrícoles prèviament a llur contractació.  
Aquesta circumstància s'acreditarà mitjançant la inscripció en les Oficines d'Ocupació de l?INEM, o si hi manca figuren en el cens municipal de desocupats agraris, en aquest cas haura de presentar-se certificació a l?efecte signada pel Secretari de la Corporació Local amb el vist-i-plau de l'Alcalde-President.  
Les contractacions podran realitzar-se, per escrit, en qualsevol de les modalitats de contractació vigent, i aquestes caldrà que siguen visades per les centrals sindicals més representatives.  
El salari aplicable serà el que estableix el Conveni Col·lectiu vigent; si hi manca, i en qualitat de mínims, seran d'aplicació els salaris fixats en el Conveni Col·lectiu acordat en data 5 de desembre de 1989 entre les empreses i els treballadors de l'activitat de recol·lecció de cítrics.  
Els aturats agrícoles contractats hauran de ser donats d'alta com a treballadors per compte d'altri en el Règim Especial Agrari de la Seguretat Social.  
Article 6. Procediment per a seleccionar els treballadors i controlar les contractacions.  
1. Les corporacions locals i entitats sense intenció de lucre que sol·liciten acollir-se a les ajudes establertes per aquest decret constituiran amb les organitzacions sindicals més representatives Comissions Locals o Comarcals d'Ocupació, per seleccionar els treballadors necessaris per a l?obra o servei concret.  
2. Aquestes comissions proposaran la contractació dels treballadors segons els criteris preferents inclosos en un barem que serà aprovat mitjançant resolució de la Direcció General d'Ocupació i Cooperació, publicada al Diari Oficial de la Generalitat Valenciana.  
3. El que disposen els apartats anteriors s'entendrà exclusivament a efectes d'aquesta disposició i sense perjudici de l'autonomia de les corporacions locals i/o entitats sense intenció de lucre contractants, en el marc de la legislació vigent laboral, d'ocupació i de personal al servei de les administracions públiques.  
Article 7. Procediment, competències, resolució i recursos procedents.  
1. Les corporacions locals i institucions sense intenció de lucre interessades podran presentar sol·licituds en la forma establerta en l'annex i adjuntaran la documentació demanada.  
2. El termini per presentar sol·licituds serà de vint dies, a comptar des de la data d'entrada en vigor d'aquesta disposició.  
3. Seran competents per resoldre els Directors Territorials de la Conselleria de Treball i Seguretat Social de les províncies respectives de les entitats sol·licitants.  
Les Direccions Territorials resoldran els expedients quan acabe el termini de presentació d'instàncies fixat, adoptant les mesures oportunes a fi de completar els referits expedients de conformitat a la Llei de Procediment Administratiu vigent.  
4. L?incompliment del que estableix aquesta disposició determinarà la revocació de les subvencions concedides, prèvia l?obertura d?expedient del qual es donarà audiència als interessats, mitjançant resolució de la Direcció Territorial de la Conselleria de Treball i Seguretat Social corresponent.  
5. Contra les resolucions de les Direccions Territorials de la Conselleria de Treball i Seguretat Social podrà interposar-se recurs d'alçada davant la Direcció General d'Ocupació i Cooperació en el termini de quinze dies de la notificació d'aquelles.  
Article 8  
Les Direccions Territorials de la Conselleria de Treball i Seguretat Social prèviament a la resolució dels expedients, posaran en coneixement de les organitzacions sindicals més representatives les sol·licituds rebudes, perquè en un termini no superior a quinze dies puguen emetre els informes sobre aquestes que creguen avinents.  
Article 9. Pagament i justificació de les subvencions.  
El procediment per al pagament de les subvencions i llur justificació es determinarà, de conformitat a les normes de caràcter general aplicables, en la mateixa resolució de concessió d'aquelles.  
Article 10  
Els serveis tècnics de la Conselleria de Treball i Seguretat Social podran inspeccionar les obres i serveis subvencionats en qualsevol moment de llur execució.  
DISPOSICIONS ADICIONALS:  
Primera  
Per la Conselleria d'Economia i Hisenda s'habilitaran els crèdits necessaris per cobrir les mesures instrumentades en aquest decret.  
Segona  
Les corporacions locals i entitats sense intenció de lucre sol·licitants que no disposen de Número Patronal en el Règim Especial Agrari de la Seguretat Social quan acabe el termini per instar sol·licituds, són exceptuades del que disposa l'article cinqué, paràgraf cinc; aquest extrem haurà de ser certificat per la Direcció Territorial de la Conselleria de Treball i Seguretat Social de la província respectiva.  
DISPOSICIONS FINALS  
Primera  
S'autoritza la Conselleria de Treball i Seguretat Social perquè dicte totes les disposicions que considere oportunes per tal de desenvolupar aquest decret.  
Segona  
Aquest decret començarà a vigir l?endemà de la publicació al Diari Oficial de la Generalitat Valenciana de la Llei de la Generalitat Valenciana que concedesca el crèdit extraordinari precís per fer front al pagament de les ajudes que es preveuen en aquesta norma.  
València, 26 de març de 1990.  
El President de la Generalitat Valenciana,   
JOAN LERMA I BLASCO  
El Conseller de Treball i Seguretat Social,   
MIGUEL DOMENECH PASTOR   
El Conseller d?Agricultura i Pesca,   
LUIS FONT DE MORA MONTESINOS  
ANNEX  
1. Localització de l'obra o servei   
2. Caracterització  
2.1 Denominació de l'obra servei   
2.2 Objetius   
2.3 Duració en setmanes   
2.4 Dates previstes d'inici i final: de a   
3. Treballadors necessaris per realitzar l'obra o servei   
3.1 Nombre total de treballadors   
3.2 Nombre de desocupats agrícoles a contractar   
3.3 Salaris dia/setmana   
3.4 Conveni aplicable Data publicació   
4. Cost total de Pobra o servei   
4.1 Materials i maquinària   
4.2 Import de la mà d'obra   
4.2.1 Salaris   
4.2.2 Seguretat Social (quota empresarial)   
4.3 Transport   
4.4 Altres   
5. Quantia total de la subvenció sol·licitada a de 1990   
 a de 1990  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL DE   
Documentació que s'hi aporta:  
A) Memòria de l?obra o servei.  
B) Pressupost detallat per unitats d?obra i preus unitaris (només en obres).  
C) Plànol de localització (només en obres).  
D) Certificació negativa d'altres ajudes concedides per a la mateixa finalitat per altres institucions públiques o privades.


Còpia Permalink ELI